Gėtės institutas

Goethe’s institutas (vok. Goethe-Institut) – Vokietijos kultūros įstaiga, visuomeninė organizacija (vok. gemeinnütziger Verein). Centrinė būstinė – Miunchene. Filialai yra 12 Vokietijos miestų. Visame pasaulyje – 151 atstovybės (98 valstybėse). Kultūros ir vokiečių kalbos institutas pavadintas vokiečių poeto, rašytojo, filosofo Johann Wolfgang von Goethe (1749–1832) vardu. Indijoje dauguma Goethe’s instituto atstovybių pavadinti Max Müller Bhavan (1823–1900) vardu, pagerbiant žymiausią vokiečių indologą. Veikla Goethe’s institutas teikia informaciją apie vokiečių kultūrą ir kalbą, padeda vokiečių kalbos mokytojams, remia vokiškų leidinių bibliotekas, rengia kalbos kursus, egzaminus, administruoja įvairias vokiečių kultūros ir kalbos populiarinimo programas (pvz., Vertimų rėmimų programa), projektus, konkursus. Renginiais ir programomis siekiama atspindėti aktualią padėtį iš Vokietijos ir atitinkamos instituto atstovybės buvimo valstybės (pvz., iš Lietuvos) pozicijų. Lietuvoje Lietuvoje veikia Goethe’s instituto atstovybė (Goethe-Institut Vilnius); adresas – Gedimino pr. 5, 01103 Vilnius, Lietuva. Institutas rengia kvalifikacijos tobulinimo seminarus vokiečių kalbos mokytojams, organizuoja kultūros renginius, vykdo projektrus, rengia konkursus. Goethe’s instituto atstovybės Lietuvoje direktorė – Anna Maria Strauß. Šaltiniai Nuorodos Oficiali Gėtės instituto svetainė (vok.) Gėtės instituto Vilniuje svetainė (liet.)